پشاور (آن لائن) پشاور دہشتگردی تور فورس شار ءِ بھلو دہشتگردی سے آن بچفے، اہم ءُ کاروائی سے نا وخت آ دہشت گرد آک دزگیر کننگار، ہرافتیان بھلو کچ اسے ٹی سلہہ و منچر دوئی کننگا۔ حوال آتا رد اٹ دہشت گردی تور فورس دا اہم انگا کارروائی ءِ کے پی کے دارالحکومت پشاور اٹی کرے، تھانہ متنی نا دنگ آن 3 دہشتگرد دزگیر مسر، ہرافتیان بھلو کچ اسے ٹی سلہہ و منچر دوئی مس۔ دوبہ دار آتیٹی بلال، عبدالقدیر و اختیارگل اوار ءُ۔ سیکورٹی حوالی تا رد اٹ دزگیر دہشت گرد آتیان پرسجو مننگ ءِ۔ ایس ایس پی آپریشن منصورامان پارے کہ دزگیر دہشت گرد آتا تعلقداری کالعدم تنظیم آتیان پاننگک۔
